**singur la marginea galaxiei**

*Cristian Ovidiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

desfac umbra răului

în aripi de lumină

ard felinarele în zâmbetul nopţii

paşii se înalţă din asfalt

mâinile rup cărămizi de ploaie

singur aflu rotaţiei sens

aseară mi-am pierdut papucii

în sonetul inimii

sunt înconjurat de straturile

fierbinţi ale cuvintelor

din care ca dintr-un circ ambulant

ies norii ce se adaugă liniştiţi

zilei ce va urma

se topesc tălpile aşezate pe scări de iarbă

să adulmece respiraţii proaspete